Raskem lugu on aga andmise ja jagamise temaatikaga. Eestlane on heaoluühiskonna liige, kes arvab endal olevat õiguse võtta Jumala andidest parema ja suurema osa. Oleme harjunud olema saaja rollis. Ateistlik propaganda kasutas  väljendit: me ei palu looduse käest armuande. Kuigi ateism ei ole enam valitsev ideoloogia, mõtlevad inimesed siiski nõnda. Globaalses ulatuses loodu ägab inimese saamahimu tõttu. Meid kõiki on pannud tõsiselt mõtlema suured looduskatastroofid.